धीमी गति से मिल चलाने पर किसानों ने मिल एमडी से किए सवाल-जवाब
शुगरमिल आहुलाना में धीमी गति से क्रसिंग होने के विरोध में किसानों ने शुक्रवार को मिल परिसर में हंगामा किया। किसानों का आरोप है कि मिल अधिकारियों की लापरवाही के चलते मिल में बार-बार तकनीकी खराबी जाती है। वहीं मिल में गन्ने की काट लगाई जा रही है। किसानों ने मिल की तकनीकी खामियों को दूर करने और चीफ इंजीनियर का तबादला करने की मांग की। एसडीएम अजय कुमार ने किसानों की समस्या का जल्दी ही समाधान कराने का आश्वान दिया।
बुधवार को शुगर मिल की टरबाईन के तेल में पानी पहुंचने से टरबाइन ने काम करना बंद कर दिया। इससे मिल को सहायक टरबाइन और जनरेटर की मदद से धीमी गति से चलाया गया। धीमी गति से मिल चलाने और बार-बार खराबी आने से किसानों ने शुक्रवार को मिल परिसर में जमकर हंगामा किया। भाकियू के रोहतक मंडल के अध्यक्ष सत्यवान नरवाल ने कहा कि धीमी गति के कारण किसानों को नंबर के लिए कई दिनों तक इंतजार करना पड़ता है। इससे ट्रालियों में भरा गन्ना सूखने लगता है। गन्ना सूखने के कारण मिल द्वारा कटौती काट ली जाती है। इससे किसानों को दोहरी मार पड़ रही है। मिल प्रशासन द्वारा मरम्मत कार्य पर प्रतिवर्ष करोड़ों रूपए खर्च किए जाते हैं। इसके बावजूद भी मिल में बार-बार खराबी जाती है।
^ मिल की टरबाइन के तेल में पानी मिलने से टरबाइन से तेज आवाज आने लगी, जिसके चलते उसे बंद कर दिया। मिल को धीमी गति से सहायक टरबाइन द्वारा चलाया जा रहा है। टरबाइन का मरम्मत कार्य जल्दी ही पूर्ण कर मिल को पूरी क्षमता के साथ चला दिया जाएगा।\\\'\\\' अजयकुमार, एमडी, शुगर मिल आहुलाना।
मिल का पेराई सत्र नवंबर में आरंभ हुआ था। अब तक करीब 22 लाख क्विंटल गन्ने की क्रसिंग हो चुकी है। किसानों का कहना है कि मिल की पेराई क्षमता 25 हजार क्विंटल प्रतिदिन है। इसके चलते पेराई सत्र के दौरान करीब 40 लाख क्विंटल गन्ने की पेराई होगी। वहीं क्षेत्र में करीब 70 लाख क्विंटल गन्ना उपलब्ध है। ऐसे में किसानों को गन्ना लेकर दूसरे मिलों का रूख करना पड़ता है। दूसरे मिलों में गन्ना पहुंचाना किसानों को अधिक महंगा पड़ता है। यूपी के मिलों में चीनी की रिक्वरी 14 प्रतिशत है।
गोहाना .मिल में हंगाम कर रहे किसानों से बातचीत करते एमडी अजय कुमार।
hin_Deva hin_Deva hin_Deva hin_Deva hin_Deva bho_Deva